Thomas Francis Meagher

Thomas Francis Meagher (født 3. august 1823 i Waterford, Irland, død 1. juli 1867 i Montana, USA) var en irsk politiker og revolusjonær. Meagher tjenestegjorde også i nordstatshæren under den amerikanske borgerkrigen.


== Liv og virke ==


=== Bakgrunn og utdannelse ===
Meagher var av katolsk familie. Fra han var elleve år, sendte familien ham til jesuittenes Clongowes Wood College i County Kildare. Det vat her han begynte å utvikle sine oratoriske gaver, og som 15-årig ble han medaljist i The Debating Society. Disse talegaver skulle senere utmerke Meagher blant lederne av den irske nasjonalbevegelse.Etter seks år dro Meagher ut av Irland for første gangen, for å studere i England ved Stonyhurst College, en institusjon drevet av jesuittene i Lancashire.  Mot slutten av 1800-tallet var dette det største katolske college i England.  Meaghers far anså Trinity College, Irlands eneste universitet, som både anti-irsk og antikatolsk.


=== Virke ===

Meagher ble valgt som parlamentsrepresentant for Waterford, den første katolikk valgt til dette på mer enn to hundre år. På 1840-tallet deltok han i kampanjen for å oppheve unionen med Storbritannia og i 1845 var han blant mennene som stiftet bevegelsen Young Ireland, en gruppe som sto for en radikal linje i kampen for irsk hjemmestyre. Meager ble etter hvert tilhenger av irsk selvstendighet.  
I 1847 deltok Meager i stiftelsen av Den Irske Konføderasjonsbevegelsen, en gruppe som ledet an i opprøret mot britene i 1848. Meager hadde da vært i Frankrike for å ta revolusjonen der nærmere i øyesyn. Da han hadde vendt tilbake fra Frankrike, foreslo han etter inspirasjon fra den franske tricolor et tilsvarende flagg for Irland, men i fargene grønn, hvit og orange. Således er han opphavsmann til Irlands flagg. 
Meager forsatte sitt politiske arbeid i 1849, det store europeiske revolusjonsår, og hadde en strek brodd mot den britiske regjering. Han ble arrestert og dømt til døden for sine opprørske aktiviteter («høyforræderi»). Dommen ble omgjort til forvisning og i 1849 ble han sendt til Van Diemens land (nå Tasmania i Australia). I 1852 fikk Meagher friheten tilbake og han reiste til USA. 
Som amerikansk statsborger tjenestegjorde Meagher som offiser i unionshæren under den amerikanske borgerkrig, og steg i grradene til brigadier general. Han var ivrig i sin rektuttering av irske innvandrere og i sin ledelse av Irish Brigade under krigen. 
Etter borgerkrigens slutt ble Meager utnevnt til guvernør for territoriet Montana. Han døde der ved drukning i 1867, da han falt ut av en elvebåt.


== Litteratur ==
Akenson, Donald H. (2006). An Irish History of Civilization. McGill-Queen's Press-MQUP. ISBN 0-7735-2891-1. 
Bruce, Susannah Ural (2006). The Harp and the Eagle: Irish-American Volunteers and the Union Army, 1861-1865. NYU Press. ISBN 0-8147-9940-X. 
Cavanagh, Michael (1892). Gen. Thomas Francis Meagher - The Leading Events of his career. Worchester, MA: The Messenger Press. 
Doheny, Michael (1951). The Felon's Track. Dublin: M. H. Gill & Son. 
Duffy, Charles Gavan (1888). Four Years of Irish History 1845-1849. London: Cassell, Petter, Galpin & Co. 
Duffy, Charles Gavan (1880). Young Ireland. London: Cassell, Petter, Galpin & Co. 
Dungan, Myles (2006). How the Irish Won the West. Dublin: New Ireland. ISBN 978-1-905494-60-6. 
Eicher, John H. (2001). Civil War High Commands. Stanford University Press. ISBN 0-8047-3641-3. 
Griffith, Arthur (1916). Meagher of the Sword, :Speeches of Thomas Francis Meagher in Ireland 1846-1848. Dublin: M. H. Gill & Son, Ltd. 
Jones, Donald R (2009). The Harp & The Eagle. Baltimore, MD: American Literary Press. ISBN 978-1-934696-40-8. 
Lonergan, Thomas S. (1913). General Thomas Francis Meagher. The Journal of the American-Irish Historical Society. XII. The Society. s. 111–126. 
Lyons, W. F. (2007). Brigadier-General Thomas Francis Meagher - His Political and Military Career. Dickens Press. ISBN 1-4067-3027-0. 
O'Sullivan, T. F. (1945). Young Ireland. The Kerryman Ltd. 
Ua Cellaigh, Seán (1953). Speeches from the Dock. Dublin: M. H. Gill & Son. 
Wylie, Paul R. (2007). The Irish General: Thomas Francis Meagher. University of Oklahoma Press. ISBN 0-8061-3847-5. 


== Referanser ==


== Eksterne lenker ==
(en) Thomas Francis Meagher – kategori av bilder, video eller lyd på Commons